open-index/open-wikipedia-markdown huggingface dataset:
1 januoari

**1 januoari** is den êestn dag van 't joar in de Gregorioansche kalender. Nog 364 doagn (365 doagn in e schrikkeljoar) toet 't ende van 't joar.

## Gebeurtenissn
* Nieuwjoar
* 1977 - Fusie van de Belgische gemêentn
* 1986 - Flevoland wordt de twoalfste privinsje van Holland
* 1993 - Tsjecho-Slovakeye wordt gesplitst in Tsjechië en Slovakeye
* 1995 - Ôostnryk, Finland en Zweedn kommn by d' Europeesche Unie.
* 1995 - Met de vierde stoatshervormienge wordt de Belgische provinsje Brabant ipgesplitst in drie dêeln: Vlams-Brabant, Woals-Brabant en 't hoofdstedelijk gebied van 19 gemêentn, 't Brussels Hoofdstedelik Gewest.
* 1999 - Den euro wordt giraal ingevoerd. Êen euro wordt 40,3399 Belgische frang weird.
* 2007 - Bulgareye en Roemenië wordn lid van d' Europeesche Unie, woardeure dan der nu 27 leedn zyn.
* 2010 - De Vlamsche pollitieker Herman Van Rompuy begunt ols êeste permanente vôorzitter van d' Europeesche Road.
* 2017 - António Guterres wordt secretoaris-generoal van de Verênigde Noasjes, je volgt Ban Ki-moon ip.
## Geboorn
* 1449 - Lorenzo de' Medici (gestorvn 1492)
* 1623 - Maria Petyt, Vlamsche mystica en schryfster (gestorvn 1677)
* 1867 - Jeanne Lanvin, Fransche mode-oentwerpster (gestorvn 1946)
* 1879 - E.M. Forster, Iengelsche romangschryver en essayist (gestorvn 1970)
* 1890 - Alphonse Six, West-Vlamsche voetboller (gestorvn 1914)
* 1924 - Gregoire Maertens, West-Vlamschn esperantiest
* 1927 - Maurice Béjart, Fransche choreogroaf (gestorvn 2007)
* 1933 - Lucy Monti, Ostendsche zangeresse (gestorvn 1978)
* 1944 - Jan De Wilde, Vlamsche zanger
* 1945 - Jacky Ickx, Belgischn autocoureur
* 1953 - Dani Klein (Danielle Schoovaerts), Belgische zangeresse
* 1956 - Christine Lagarde, Fransche politica

## Gestorvn
* 898 - Odo I van West-Francië
* 962 - Boudewyn III van Vloandern
* 1387 - Charles II van Navarra
* 1782 - Johann Christian Bach (47), Duutsche compositeur
* 1944 - Sir Edwin Lutyens, Iengelschn architect
* 1972 - Maurice Chevalier (83), Fransche chansonnier, cabaretier en filmacteur
* 2001 - Remi Capoen (84), West-Vlamsche coureur
* 2006 - Johan Ballegeer (78), Vlamschn historicus en jeugdschryver
* 2013 - Patti Page (85), Amerikoansche zangeresse
* 2018 - Anne de Vries (73), Hollandsche schryver en deskundign jeugdliterateure
Chantal Pattyn

**Chantal Pattyn** (Wienkel) es begonn als radioreporter, êest by Studio Brussel, woar da ze vôorol kultuurprogramma's presenteerde, en ton by Klara. Z'eit ôok ne kortn tyd de zevende dag gepresenteerd ip één. Sedert 2005 stoa ze mee an de leidienge van Klara en presenteert ze gin programma's ne mêe.

## Carrière
*1990 - 2000 (Studio Brussel): Update, Frituur Victoria, BasSta, De Nachten
*1998- 2000 (één): De zevende dag
*2000 - 2005 (Klara): Alinea
*1 september 2005 - nu: adjunct netôofd Klara
Jessie De Caluwé

**Jessie De Caluwé** (Sint-Gillis-Waas, 21 oktober 1956) es een Radio en TV-presentatrice en bekend voor eur stemme in verschillnde documentaires. Z'eit ôok nog CD-boekn me gedichtn gemakt en tourt doarmee round. Verder doe ze veel podiumpresentoaties.

## Radiocarrière
*Radio 2: Het Vertoon, Inpakken en Westwezen, 2 tot 2 nachtuitzending, Golfbreker
*Radio 1: Tussendoor, Mengelwerk, BRT1 's Avounds, Jazz & Poëzie
*Studio Brussel: Jessie op Zondag, Jessie tegen de Crisis, De Oude Markt, Cococité en Soulstreet
*4FM:

## TV-carrière
*Presentatice in TV-touché
*Co-presentatice mè Jan Van Rompay in Argus
*Drie uur Jessie
*Zeg maar Jessie
*Journoal-anker ip WTV, Focus en Kanaal 3
*Presentatrice ip Kanaal Z en Vitaya

## Externe koppelienge
*Eur ne website
1956

1953 - 1954 - 1955 - **1956** - 1957 - 1958 - 1959
't Joar **1956** is 't 56e joar in de 20e eeuwe volgenst de christelikke joartellienge.
## Geboorn
*Jan Callewaert
;januari
*27 - Marc De Cloedt
;moarte
*19 - Karel Deruwe
*21 - Monica De Coninck
;meie
*7 - Jan Peter Balkenende
*22 - Dirk Tanghe
;september
*16 - David Copperfield
;oktober
*21 - Jessie De Caluwé
;november
*19 - Martine Jonckheere
*21 - Ignace Crombé

## Gestorvn
;juni
*11 - Frank Brangwyn
;ogustus
*13 - Jakoeb Kolas
25 moarte

**25 moarte** is de 84stn dag van 't joar (85stn dag in e schrikkeljoar) in de Gregorioansche kalender. 't Volgn nog 281 doagn tout 't ende van 't joar.
## Geboorn
* 1963 - Luk Alloo, West-Vlamsche tv-en radiopresentateur 
* 1987 - Rob Jetten, Hollandsche polletieker en premier
## Gestorvn
* 2009 - Fons Fraeters (73), Vlamsche toalkundign
Serpentoarium

thumb|<center>Serpentarium ip de zêedyk in Blanknberge
E **serpentarium** is e zoo vo reptieln. In e serpentarium moetn ze de temperateure en de vochtigheidsgroad constant in d'oge houdn, want vo die bêestn is da van grôot belang. Reptieln wordn g'houdn in e terrarium. 

In Blanknberge ist er e belangryk serpentarium. Je zou peizn da j' e reize makt deur de jungle en de woestyne. 't Decor bestoat uut rotsstructeurn, woatervalln en plantn woadeure da 't interieur e weergoave is van 't nateurlik biotoop van de verschillige sôortn bêestn, lik slangn, leguoann, hoagedissn, krokodieln, puutn, kobbn, schorpioens en nog vele mêer. Der is ook e grotte mè vleermuuzn en blende grotvissn.

Ofbeeldienge: Anaconda jaune 34.JPG|Boa
Ofbeeldienge: Iguana iguana 1 AB.jpg|Leguoan
Ofbeeldienge: Brachypelma edit.jpg|Tarantula


## Externe koppelienge
* Serpentoarium Blankenberge
Gullegem

**Gullegem** es een dêelgemêente van Wevelgem. Der weunn bykans 10 500 minsn. 

Oewel da't van oorsproung e boeredorp es gewist, es 't nu vô en grôot stuk verstedelikt en ligt 't an den periferiek van Kortryk. Der es een afdêlinge van 't VTI van Kortryk in Gullegem woar da je tot in 't vierde middelboar na toe kun goan.  't Platselik jeugduus es de pro-mille die ollejoare de jeugdfêestn organiseern.  

Belangrykste festiviteitn zyn: de jeugdfêestn, de Par8, Kokopelli Festival, d'ommegangsfêeste, de meibôomplantinge, knetter, carnaval, gullegemkoerse.
't Verênigingsleven is er ôok met byvorbeeld: de chiro, de KSA, de scouts, +13, de KAJ, den heemkundigen kring De meibôom, de KAV enzomêer.

In Gullegem ligt sedert ênigte joaren ôok e provencioal domin: *De Bergelenput*.
Dat es gegroeid round nen zandwinningsput die gegroaven gewist is vo den E403 an te leggen.  Later est' dien ounder gelôpen en es nu een belangryke plekke vo ounder andere oeverzwaluwn.
De provincie èt ton de veldn der round angekocht en diedie zyn stelselmoatig beplant gewist omdat er in de streke nieverst elders groen te vindn es.

Gedêeltelik ip 't groundgebied van Gullegem ligt 't industrieterrein Gullegem-Môorsele.

## Bezienswoardigheedn
:15px *Kykt noa [[Bouwkundig erfgoed in Gullegem]]*
* 't Goet te Wynckele
* D'oude pastorie
* De Bergelenput
thumb|left|Goet te Wynckele
 
## Bekende Gullegemnoars
* Adelheid Byttebier: geboorn in Kortryk, ipgegroeid in Gullegem, moa nu uutgeweekn noa Brussel
De meibôom

**De meibôom** es den eemkudige kryng van Gullegem.  Moar ne meibôom es ôok nog iets anders.  In den tyd van de kelten was da een fallussymbool en vruchtboarheidssymbool.  Ollejoare wierd er (en in Gullegem nu nog oltyd) ne meibôom geplant.  Die plantienge es 't begun van de lente en 't afdwingn van vruchtboaried vo de boern.  Met de plantienge van de meibôom goat oltyd de verbrandienge van de winterkweene tôope.  Die winterkweene stoat symbool voo de winter die verbannen weirdt en da vier vo de viern die hêel de winter in d'uuzn gebrand ein.

## Externe koppelienge
*De meibôom
1963

1960 - 1961 - 1962 - **1963** - 1964 - 1965 - 1966
't Joar **1963** is 't 63e joar in de 20e eeuwe volgenst de christelikke joartellienge.
## Gebeurtenissn
*Philips bringt de cassette ip de markt en goat tot in de jaren '90 meegoan voordat vervangn werd deur de CD
## Geboorn
;januoari
*16 - Han Polman
*22 - Andrei Tchmil
;februoari
*17 - Michael Jordan
;moarte
*1 - Nico Blontrock
*25 - Luk Alloo
;september
*11 - Kurt Defrancq
;oktober
*10 - Piet De Praitere
*15 - Adelheid Byttebier
*19 - Laurent van België

## Gestorvn
;moarte
*13 - Eugeen Vansteenkiste
;ogustus
*23 - Léon Devos
Piere

[thumb|<center>Estacade in [Blanknberge]]
thumb|<center>Piere in Scheveniengn
E **piere** is e vastn dyk die vanof de kust en ende in de zêe lopt. 
't Bestoan verschillige sôortn:
*E bouwwerk in hout ip poaln vo d'hoavegeule of te zettn (estacade of staketsel) lik dan der vele zyn an de kust. Ip 't uutende stoat er ton e klêen viertorretje.
*E recreatieve piere, die gebouwd is vo de toeristn en ende over de zêe te loatn wandeln. Ip 't uutende stoat er ton e gebouw mè café-restaurang en andere attracsjes. An de Vlamsche Kust ist er moar één zukke piere en dat is in Blanknberge. Nog bekende recreatieve piern he je in Holland (Scheveniengn) en Iengeland (Brighton, Blackpool, Southend). D'êeste zyn gebouwd in Iengeland in de 19ste êeuwe. Deur de nieuwe spôorweegn is 't massatoerisme ton ip gank gekommn.
* G'heit ôok pieren ip 't vliegpling woadan de vliegers koomn anleggn.

Piere is ôok en Vlams word vô tettink of teirienk. Ne pierewoai es êen die nie weet wa dat ie wilt en droait noa de wind.
Verschillen Vlams, Ollands en West-Vlams

Ier en **lyste van Nederlandse woordn en uutdrukkiengen die nogol verschillen in Vloandern, [[Olland]] en West-Vloandern**.

Soms kun je zien dat 't Ollands en 't West-Vlams mêer noa 't Frans trekkn.

## Toalverschillen

## Ollandse worden, letter bekend in Vloandern

## Vlamsche worden, letter bekend in Olland
Frankfurt

**Frankfurt** (vuluut: Frankfurt am Main) is 'n stad in Duutsland. 

In 't stad zelve weunn d'r 670.000 menschn. Pak je grôot-Frankfurt, ton kom je makkelik an 1,8 miljoen. 't Is doamei de vuufdn grotstn stad van 't land. 

Frankfurt is 't financieel centrum van Duutsland. De Beurze is doa en de Bundesbank oek. Typisch an Frankfurt zyn d'oge gebouwn da je idder zou verwachtn in Amerika, moa nie in Europa. Doarom noemn ze de stad oek wel *Mainhattan*.
Oek bekend an Frankfurt is de *Buchmesse*, de boekebeurze die ze idder joar in oktober oun en de Vliegpling van Frankfurt.

Frankfurt es de grotste stee van de deelstoat Essen, grodder dan d'oofdstee (*[[Wiesbaden]]*).


Ofbeeldienge:Römer1.jpg| De Römer
Ofbeeldienge: Skyline Frankfurt am Main.jpg|De riviere Main, met op 'n achterground wolknkrabbers
Jimmy Frey

**Jimmy Frey** (Brugge, 28 april 1939) es nen Vlamsche zanger, die vôorol in de joarn '60 en '70 populair wos in Vloandern. Zynen echte noame es *Ivan Moerman*.

Jimmy Frey es begonnen me zingn in de joarn '50 in zangwedstrydn, woarounder het Belgisch kampioenschap in 1960. Ie woun de mêeste van die wedstrydn. Zyn êeste singleke eit ie ipgenoomn in 1963, *Soufflé* genoamd. In 1965 nam ie zyn êeste Nederlandstoalige LP ip, wa da 't begun wos van zyn Vlamsche carrière. 
Een aantal van zyn singles zyn in 't collectieve geheugn van Vloandern gegrift, gelik *Rozen voor Sandra* en *Zo mooi, zo blound en zo alleen*.

In 1989 weird er kanker vastgesteld by Jimmy Frey, iet woarmee dat ie noa buutn kwam om et taboe round die ziekte te deurbreekn. Ie weird ton ôok et boegbeeld van de VTM-actie Levenslijn, ten vôordêle va de bestrydienge va kanker. 
Jimmy Frey es 3 joar uit roelatie gewist, totdat ie in 1992 were begoste ip te treedn. 

## Belangrykste singles
* 1967: Zo mooi, zo blond en zo alleen
* 1967: Als een kus naar tranen smaakt
* 1967: Duw een beetje
* 1970: Rozen voor Sandra
* 1972: Meisje van mijn leven, meisje van mijn dromen
* 1974: Niemand weet hoeveel ik van je hou
* 1974: Pappie nummer twee
* 1979: Saragossa
* 1990: Samen leven

## Externe koppelienge
*Officieeln website
Stive Vermaut

**Stive Vermaut** (Ostende, 22 oktober 1975 - Roeseloare 30 juni 2004) wos nen West-Vlamsche coureur uut Ichtegem, die vôorol bekend es deur zyn vroegtydig overlydn deur nen artstilstand. Doarvôorn wos 't ie ol gestopt me koersn voo artklachtn.

Stive Vermaut eit zyn (korte) carrière begonn by de Lombarden, de jeugdploeg van Michel Pollentier. In 1998 begost ie als beroepscoureur by Vlaanderen 2002. In 1999 woun 't ie de bergprys in de Ronde van de Toekomst. 
In 2000 krêegn e contract by US Postal. Doa voen ze nem juste ni goed genoeg en ne moest in 2001 veruuzn na Lotto.
In de Tour de France van 2001, et 'n schône dingn etoogd. En attakkeerde dikkers en in de Pyreneejn et 'n e straf nummer opevoerd da nem vele tydwinste opleverde. In 't eindklassement wos 'n 36sn.

Achter dat ze in 2002 een angeboorn artafwykienge by em vaststeldn, es 't ie gestopt me koersn. Achter een ounderzoek van specialistn in Amerika eit ie nog een korte come-back gemakt in 2003. Moar ton dat ie weer probleemn kreeg es 't ie begonnen me een fietszoake. Ip 13 juni 2004 es 't ie in coma gerakt deur nen artstilstand en iets loater es 't ie ton gestorven.

De Omloop van de Westhoek, e wedstryd vo eliterenners zounder contract en beloftn, noemn ze nu ouk Memorial Stive Vermaut.

## Zyn ploegn
* 1997: Vlaanderen 2002 - Eddy Merckx (sedert 1 september; stagiair)
* 1998: Vlaanderen 2002 - Eddy Merckx 
* 1999: Vlaanderen 2002 - Eddy Merckx
* 2000: US Postal Service 
* 2001: Lotto - Adecco 
* 2002: Lotto - Adecco
* 2002: Palmans - Collstrop (sedert 7 ogustus)

## Overwinniengn
* 1996: Drie Zustersteden
* 1996: 5de etappe Tour de Namur
* 1997: 1ste etappe Volta Ciclista Internacional a Lleida (Spanje)
* 1997: 6de etappe Tour de Namur
* 1999: 1ste etappe Circuit des Mines (Vrankryk), zyn ênigste zege by de profs
30 juni

**30 juni** is den 181stn dag van 't joar (182stn dag in e schrikkeljoar) in de Gregorioansche kalender. Der volgn nog 184 doagn toet 't ende van 't joar.
## Geboorn
*1979 - Sylvain Chavanel, Fransche coureur

## Gestorvn
*2004 - Stive Vermaut, West-Vlamsche coureur
*2008 - Albert Depreitere, West-Vlamsche coureur
*2024 - Gilbert Desmet, West-Vlamsche coureur
900 (getal)

**900** (neegnounderd) es et natuurlik getal volgende ip 899 en vôorofgoand an 901. 't Es het kwadroat van 30 en de somme van Euler's totient functie voo de êeste 54 integers. 't Es een Harshad getal in 't tiendêlig stelsel.

Vo vele menschen is 't nog ossan 't nummer dan ze in gedachtn en azze een ambulance zien passeern. Een ambulance zelve wordt soms ôok wel *den neegnounderd* genoemd, oek ol is 't in België ol lange 't nummer '100' daj moe belln by e zwoar accident.
Wendy Van Wanten

miniatuur
**Wendy Van Wanten** (Ostende, 6 februoari 1960), echte name **Iris Vandenkerckhove**, is moeilik in een vaksje te steekn. 

## Carrière
* Wendy Van Wanten is begost als pin-up in 't legendoarische TV-program Pin-Up Club, e program da revolutionair was want da 't in die joarn de grenzn van het 'sexueel fatsoen' verlei. 't Was typisch een programma woar da niemand zogezeid no keek, mo woa da iedereen e menienge over aad. Aloewel Wendy die link me de Pin Up Club loater probeerde te minimaliseern, is ze toch assan bekend gebleevn met eur dubbelzinnige sexueel getinte uutsproakn.
* Loater es ze surtout bekend geworn als zangeresse: zie eur biografie.
* Andere TV-programs woaran da ze meegedoan et woarn: *Lava* (1991), *Meester* (1993), *De familie Backeljau*, *Familie*, *Samson en Gert*, *Sterren op de dansvloer* (2006)...
* In 2006 is ze were ip 't voorplan gekomn deur et TV-program *Wie wordt de man van Wendy?* (VTM), woarin da e groep vintn streedn om eur ne partner te koomn. Uutendelik koos ze vo Frans.
* Wendy Van Wanten doet ook mee in musicals.
* Wendy is agevroagd gewist vo mee te speeln in *La Vie sexuelle des Belges* 1994, mo ze wou ni.

## Ploatn
thumb|right|250px|Wendy Van Wanten ip eur latste CD
* *Verliefd* (1991)
* *Ik Zie Je Graag* (1993)
* *Blijf nog één nacht* (1994)
* *Verborgen Verdriet* (1995)
* *Kom Dichter* (1996)
* *Proef Me* (1996)
* *13 Bolero's (1997)
* *Denk Aan Mij* (1998)
* *Best of* (1999)
* *Romeo & Julia* (2002)
* *Sneeuw* (2003)
* *De Kleine Zeemeermin* (2004)
* *Woman In Love'' (2006)

## Varia
* Round de identiteit van de voader van eur twidde zeune, Clément, angt er e woas va geheimzinnigeid. Sommigte bewèèrn da Prins Laurent de voader is. En oloewel da ze da altyd ountkend et, zorg ze der me dubbelzinnigeedn toch voorn da sommige twyfeln.

## Externe koppelienge
* Officieeln website
6 februoari

**6 februoari** is de 37stn dag van 't joar in de gregorioansche kalender. 't Volgn nog 328 doagn (329 doagn in e schrikkeljoar) toet 't ende van 't joar.
## Geboorn
* 1636 - Heyman Dullaert, Hollandsche kunstschilder en dichter
* 1881 - Huib Hoste, West-Vlamschn architect en kunstnoare
* 1911 - Ronald Reagan, 40e president van de Verênigde Stoatn
* 1912 - Eva Braun, vrouwe van Adolf Hitler
* 1917 - Zsa Zsa Gábor, Amerikoans-Hongoarsche actrice
* 1932 - François Truffaut, Fransche filmregisseur
* 1936 - Wies Andersen, Vlamschn acteur en regisseur
* 1941 - Dave Berry, Iengelsche zanger
* 1945 - Bob Marley, Jamaicoansche reggae-muzikant
* 1950 - Natalie Cole, Amerikoansche zangeresse
* 1951 - Prinsesse Marie Christine, dochter van Leopold III van België
* 1955 - Anne-Marie Pira, Belgische atlete
* 1960 - Wendy Van Wanten, Vlams model en zangeresse
* 1977 - Tanja Dexters, Miss België 1998, Vlamsche presentatrice en model
* 2004 - Louise Sophie Mary, prinsesse van België (dochter van prins Laurent en prinsesse Claire)

## Gestorvn
* 1699 - Prins Joseph Ferdinand van Beyern (6)
* 1804 - Joseph Priestley (70), Iengelsche filosoof, theoloog en scheikundign
* 1918 - Gustav Klimt (55), Ôostnryksche schilder
* 1967 - Martine Carol (46), Fransche actrice
* 2007 - Frankie Laine (93), Amerikoansche zanger
* 2016 - Eddy Wally (83) Vlamsche zanger
Kastêel van Rumbeke

thumb|right|Het kastêel van Rumbeke
thumb|right|Ingang van 't kastêel van Rumbeke
Het **Kastêel van Rumbeke** es een renaissancekastêel geleegn in Rumbeke (Roeseloare). 't Es êen van de oudste in zyn sôorte in België. 't Es geleegn in 't beter bekende Sterrebus.

## Geschiedenisse
Volgens de legende vluchtte achter de ountvoering in Senlis in 862 Boudewyn I met 'n Yzern Oarme, groaf van Vloandern, tôpe me Judith, dochter van keizer Karel den Kletsn, noa den burcht die ier toun stound. Da leidde, achter da de paus em gemoeid oat, tot nen trouw in Auxerre en tot et ountstoan van 't Groafschap Vloandern.

't Udige kasteel es gebouwd tussn 1520 en 1535. In de 18de êeuw es 't lichtjes erbouwd gewist in de toun modieuze Classicistische styl en es 't sterrebus angeleid.

't Kastêel es deur de Geuzn kapotgesleegn, loater eit et fel geleedn ounder de ôorloogn va Lodewyk XIV va Vrankryk, de Fransche Revolutie. Tussen 1856 en 1988 wierd 't beweund deur de oadelikke families de Thiennes en de Limburg-Stirum. Binst den Êeste Weireldoorloge zat 't Duuts leger in 't kastêel. In dien Êestn en ôok in de Twiddn Weireldôorloge eit 't ferm ofgezien.
In de joaren tzeventig ist er doa den Hollywoodfilm *That Lucky Touch* dêels upgepakt, mé Roger Moore (ôok bekend ols James Bond).

In 2006 es 't gerenoveerd en nu es 't gebruukt vo bureaus. 't Kastêel es te bezoekn me ne gids. D'er zyn ounder andere veel brandglasroamen te zien.

## Externe koppelienge
* Officieeln website
Ingeborg

thumb|right|Ingeborg

**Ingeborg Sergeant** (Mêende, 15 oktober 1966), beter gekend als **Ingeborg**, es een West-Vlamsche zangeresse en TV-presentatrice.

## Carrière
* Ingeborg es ofgestudeerd an Studio Herman Teirlinck, woar da ze lesse kreeg va Raymond van het Groenewoud. In 1988 dee ze tôpe me Raymond van het Groenewoud mee an de Baccarabeker, woar da ze de Sabamprys en de personality-prys kreeg. 't Wos 't begun van eur carrière.
* In 1989 dee ze voo België mee an het Eurosongfestival. Me het liedje *Door de wind* oalde ze de 19ste plekke me 18 puntn. Ze kreeg de prys voo 't beste debuut ip Zomerhit '89. Z'eit een oantal ploatn gemakt (Zie Ploatn).
* In dazelfste joar begoste eur TV-carrière, met het programma Zapp ip de BRT. Vanof 1990 presenteerde ze het jeugdprogramma Schuif Af ip VTM, in 1991 begost ze met het presenteern va Blind Date, ipnieuw ip VTM. Z'eit de twêe programma's joarn lang gepresenteerd. Andere programma's met eur als gastvrouwe woarn *All you need is love* (1995), de *Trouwshow* (1996), *Het Gevoel van* (1998), *Wondere Wereld* (1999), *De Keuze van de Kijker*, *Bluf* (2003) en *Ik wil je iets vertellen* (2005). Z'eit veel Goudn Ôgen gekregen, zowel als zangeresse en als presentatrice. 
* Ingeborg eit ôok theatershows gedoan, lik *Twee uur vanaf nu* in 1994.
* De latste joarn es Ingeborg vele bezig me spiritualiteit, zelfontwikkelienge en Yoga. Ze gift ounder ander lesse an het Light Body Institute in Brugge.

## Ploatn
*1990: Voor een seconde (ounder andre me *Door de wind*)
*1992: Dertien Daarom Droom
*1995: Hartrock
*1995: Ingeborg Diamond Collection

## Externe koppelienge
* Website van Ingeborg Sergeant
1953

1950 - 1951 - 1952 - **1953** - 1954 - 1955 - 1956
't Joar **1953** is 't 53e joar in de 20e eeuwe volgenst de christelikke joartellienge.
## Gebeurtenissn
;januoari
*20 - Generoal Dwight D. Eisenhower wordt de 34e president van de Verênigde Stoatn. 
*31 - Woatersnoodrampe
;april
*9 - De Belgische prinsesse Josephine-Charlotte, oudste dochter van keunienk Leopold III, trouwt me prins Jan van Luxemburg.
;juni
*2 - Elizabeth II van 't Verênigd Keunienkryk wordt gekrôond in Westminster Abbey. 
;juli
*20 - België wint den Davis Cup tennis in Kopenhagen me Jacky Brichant en Philippe Washer.
;oktober
*17 - Den bokseur Jean Sneyers wordt Europees kampioen by de pluumgewichtn achter zyn overwinnienge teegn de Fransman Ray Famechon.
*31 - Êeste  televiezjeuutzendienge in België deur 't NIR met omroepster Irène Beval.
;december
*20 - De regerienge komt me Cockerill overêen vo de slutienge van de mynn uut te stelln.
*21 - Drie Belgn ip Belgische motto's endign ip d'êeste drie plekkn van 't Europees kampioenschap mottocross: Auguste Mingels (FN), René Baeten (Saroléa) en Victor Leloup (FN).

## Muziek
Populaire liedjes:
*Leroy Anderson & His Orchestra: *The Typewriter*
*Tony Bennett: *Stranger In Paradise* - *Rags To Riches*
*Leslie Caron & Mel Ferrer: *Hi-Lili, Hi-Lo*
*Nat King Cole: *Pretend*
*Perry Como: *Don't Let The Stars Get In Your Eyes* - *No Other Love*
*The Four Lads: *Istanbul (Not Constantinople)*
*Bill Haley & His Comets: *Crazy Man Crazy*
*Frankie Laine: *I Believe*
*Dean Martin: *That's Amore*
*Les Paul & Mary Ford: *Vaya Con Dios* - *Bye Bye Blues*
*Patti Page: *The Doggie In The Window* - *Changing Partners*
*Frank Sinatra: *I've Got The World On A String* - *South Of The Border*
## Geboorn
;januoari
* 27 - Wilfried Reybrouck, West-Vlamsche coureur
;april
* 3 - Pieter Aspe, West-Vlamsche schryver
* 30 - Luc Leman, West-Vlamsche coureur
;meie
* 19 - Daniël Termont, burgemêester van Gent
;juli
* 22 - Jan Simoen, West-Vlamsche jeugdschryver 
;ogustus
* 9 - Luuk Gruwez, West-Vlamschn dichter en schryver

## Gestorvn
;juli
*3 - Gaston Rebry, West-Vlamsche coureur
;september
* 28 - Edwin Hubble, Amerikoanschn astronoom
Bloedend Hart

**Bloedend Hart** is e muziekgroep die 't levenslied briengt. Ze kommn wel uut de Westoek, moa ze ziengn in 't Nederlands. Bloedend Hart bestoat ol sedert 1988.

Ze briengn werk mi e lach en e troane: n'êne kè dôodserieus, n'ander ki styf kluchtig. 't Bezoundere is da de tône va 't êne moment op 't ander kut oversloan. Nunder repoertoire is e miengelienge va gekende en zelfemakte liedjes. De latste tyd treedn ze were op, achter da ze solo giengn - surtout Frank Verdru mi ze onemanshows. Sedert 2008, nu da ze 20 joar bestoan, zyn ze were up toer mi nundern nieuwn show: *Scheerschuim*. Z'hen ouk e nieuwe ploate mi dezelfste noame.

Ze woun ol pryzen in 't Humorconcours in Marke, op 't Leids Cabaretfestival in Olland e ze wounn Westtalent.

## Leedn
De groep bestoat uut twi zangers (Frank Verdru e Joost Denuwelaere) en e pianiest (Chris Duprel). 

## Discografie
* Bloedend Hart
* De laatste minnaars
* Scheerschuim (2008)
15 oktober

**15 oktober** is den 288stn dag van 't joar (289stn dag in e schrikkeljoar) in de gregorioansche kalender. 't Volgn nog 77 doagn toet 't ende van 't joar.
## Geboorn
* 1896 - Célestin Freinet, Fransche pedagoog
* 1963 - Adelheid Byttebier, Vlamsche politica
* 1966 - Ingeborg, West-Vlamsche zangeresse en tv-presentatrice
* 1978 - Boško Balaban, Krowoatische voetboller
* 1980 - Tom Boonen, Vlamsche coureur
* 1988 - Mesut Özil, Duutsche voetboller
## Gestorvn
* 898 - Lambert van Spoleto, Keunienk van Itoalië en keizer van 't Heilig Rooms Ryk
* 1957 - Henry Van de Velde, Vlamsche kunstnoare en architect
Kastêel d'Aertrycke

thumb|right|Kastêel d'Aertrycke

Het **Kastêel d'Aertrycke** stoat tegenwoordig ip groundgebied van de stad Toeroet, al gink 't toe by de fusies in 1977 mee met de voormalige gemeente Erdryke. Der wier in de tyd van de fusies in Erdryke gezeid dat de baronesse de annexatie deur Toeroet nie genegen was, mor eur protest wier blykbaar nievers nie vele gehoord. Parochiaal goat 't kastêel trouwes nog assan mee met de parochie Erdryke Sint-Andreas.

't Is gebouwd tusschen 1868 en1871 in ipdracht van August de Maere in nen neo-gotische styl, en wordt daarom in de volksmound nog assan *de Maerens kastêel* genaamd. Een historische band met Erdryke had de familie de Maere ton nie. Ze bouwden da kastêel met 't kapitaal da August de Maere verdiend had by d'anleg van den haven van Zeebrugge. De toevoeginge van "d'Aertrycke" an under name is ook van dien tyd en dus een anachronisme. 't Vormt dus zeker gin verwyzinge nor een heerlikeid lik by andre adellike families. 

De latste eigenoare Xavier de Maere d'Aertrycke verkocht het kasteel roend het midden van 2012 an de provincie West-Vloandern. Het kasteel was nie me beweund en kost bezocht wordn. 

Rond 't kastêel ligt er een doming me ne grôte vyver, ween en bussn, een deel dervan es nu vry toegankelik als Provincioal doming. 
## Externe koppelienge
*Provinsje kopt domein d'Aertrycke
Sea Life Centre

thumb|Sea Life Centre in Königswinter, Duutsland
't **Sea Life Centre** is e zoo die de noadruk legt ip de beschermienge van zêen en oceoann. Ze voeren campagne via 't *SOS Conservation en Rescue Programma*. 't Makt dêel uut van e hêle reekse in Ingeland, Ierland, Duutsland, Finland, Frankryk, Holland en Spanje. Der zyn hounderdn sôortn vissn en andere zêebeweuners te zien. Den helt van elk verkocht ticket wordt gebruukt vo de verzorginge van de bêestn. 

't Sea Life Centre van België ligt in Blanknberge.

## Attractiës in Sea Life Blanknberge
* Vyver mè zêehoundn en zêelêeuwen. De zieke en gekwetste zêehoundjes wordn verzorgd in de zêehoundeklinieke
* Demonstroatiës by 't eetn geevn an de otters, mêeuwen, pinguins, zêehoundn, roggn en krabbn
* Kwêekcenter vo zêepeirdjes
* Ounderwoatertunnel
* Roggn die meugn gepaluft wordn
* Koroalrif
* "Claws", e nieuwe expositië sedert 2007, met uutzounderlikke krabbn, lik de Japaneesche kobbekrabbe en de kokosneutekrabbe.

## Externe koppelienge
*Officiële website
Jacob Van Lichtervelde

Hertog **Jacob Van Lichtervelde** (?-1431), is een belangryk politiek raadsheer uut Lichtervelde. E diende drie Bourgondische ertoogn: Filips den Stoutn, Jan zounder Vrees en Filips den Goein. 

## Ze leevn
* In 1391 treedt Jacob in 't openbaar leevn. In de St.-Maartensabdy van Dôornik briengt ie, in anwezigeid van 54 ridders en 150 schildknoapn, de elm van den afgestorvn riddre ter offerande. Kort drachtre volgt zyn anstellienge toet oofdbaljuw en kasteling van Kortryk. 
* In 1392 wordt ie raadseer en koamereer van den ertog.
* In 1393 wordt ie scheepn van 't Brugse Vrye. E joar loatre is 't ie ipperwachtmêestre van Vloandern en kasteling van Antwerpen. 
* In 1396 wordt ie ipperbaljuw van Vloandern. 
* Je reist ie in 1404 noar Ingeland, oals specioal gezant by 't of. Toet 1409 is 't ie gouverneur van Broabant en wordt ie ertog. 't Joar drip trekt ie em were ip zyn landgoed te Kôolshem en oudt ie em ollene nog bezig mè 't Brugsche Vrye. 
* In 1411 wordt ie in den adel vereevn. 
* In 1431 sterft ie en wordt ie begroavn in de prochiekerke van Kôolshem oalwoar zyn marmern graftoembe nog stoat: "*Die van Lichtervelde, Heeren van Coolscamp" + "Ridder die staerf in 't jaer 1431, den letsten dagh van Maerte*".
Wouter Deprez

thumb|Wouter Deprez

**Wouter Deprez** (Gilwe, 14 februoari 1975) es nen kluchtigoard. Geboorn in Gilwe, moar weunt ol lange in Gent.

## Carrière
Achter 't winn va Humorologie in Marke in 2000 es Wouter Deprez gestart als stand-up comedian, lik dat da nomt in schôon Vlams.  Ie bringt vôorol theoatershows, cabaret en komedie, en j'es ôok soms te ziene ip TV. Ie wos panellid van De Rechtvaardige Rechters ip Canvas. In 2005 es 't ie *De slimste mens van de wereld* gekomn in 't gelyknoamige één-programma, en in 2006 wos 't ie te bewoundern in het Rounde van Vrankryk programma va Karl Vannieuwkerke.

By de verkiezingsprogramma's van 2007 brocht ie e stikske over êen of ander verkiezingsthema, woarin dat ie me ênigte gepensioneerdn zat te manilln in Dadipark in Deisel.

## Shows
* *Schellekes* (2001)
* *Moest ik van u zijn* (2002)
* *Koning Keizer Kannibaal* (2004)
* *War* (2005)
* *Eelt* (2007)
* *Je zal alles worden* (2009)
* *Maanziek* (2011)

## Pryzn
*2000: Wouter Deprez woun Humorologie in Marke
*2002: twêede ip het Camerettnfestival in Rotterdam
*2003: Humo's Comedy Cup in Brussel
*2004: jurypris ip het Amsterdamse Klêenkunst festival

## Externe koppelienge
*Officiële website
*In Dadipark over 'n Guldnspôornslag
14 februoari

**14 februoari** is de 45stn dag van 't joar in de Gregorioansche kalender. Der volgn nog 320 doagn (321 doagn in e schrikkeljoar) toet 't ende van t joar.
## Gebeurtenissn
* Valentynsdag
* 842 - Eed van Straatsburg

## Geboorn
* 1894 - Albert Dejonghe, West-Vlamsche coureur
* 1914 - Karel Sys, West-Vlamschn bokseur
* 1959 - Bart Herman, West-Vlamsche zanger
* 1967 - Mark Rutte, Hollandsche polletieker
* 1975 - Wouter Deprez, West-Vlamsche kluchtigoard
* 1977 - Cadel Evans, Australischn coureur

## Gestorvn
* 1955 - Frans Van Rompaey, Vlamschen architect
* 1965 - Desire Emile Inghelbrecht, Fransche componist en dirigent
Zeruzalemkerke

thumb|right|De Zeruzalemkerke
Eén van de merkweirdigste kerken van Brugge is de **Zeruzalemkerke**.  Z’eet ur definitief uutzicht gekregen tusschen 1470 en 1480.  Volgens d’overleverienge is ’t 'n woare kopieë van de Illige Grafkerke in Zeruzalem.  De familie Adornes, die uut Genua kwaamp, eet de kerke gebouwd en ’t was Anselmus Adornes die in 1470 en ’71 vo 14 moanden in Zeruzalem gewist was die de defnitieve plannen uutgevoerd eet.

De kerke is eigenlik een mausolee geworden vo Anselmus Adornes en z'n vrouwe, Margaretha van der Banck.  Under praalgroaven stoan nog oltyd in ’t midden van de kerke.  Adornes was lid gewist van d’ Orde van de Schotse Eenhoorn en persoanlikkn adviseur van de Schotse keunink James III.  Dorom is ’t mo juste z'n erte die in ze graf in Brugge ligt en de reste van z'n lyf in Schotland.

D’echte Illige Grafkerke in Zeruzalem is in de 16ste eeuwe ofgebrand, woardeure da de Brugse versie d'enigste is die een gedacht gift van oe da ze der moet uut gezien en. In Brugge is de Zeruzalemkerke d'enigste kerke die gespoard gebleven is van de beeldnstorm.
Camping Cosmos

thumb|Bunker van de Campint Cosmos

**Camping Cosmos** is ne voormoaligen camping aan de zêe in Westende (gemêente Middelkerke).
Diene camping ad e marginoal imago en es voorol gekend gekoomn by 't grôte publiek me da Jan Bucquoy der in 1996 nen film en van gemakt.

## De film

**Camping Cosmos** es nen Belgischen film, uitgekoomn in 1996.
Menschen die meespeeldigen in de film zyn Lolo Ferrari, Noël Godin, Herman Brusselmans, Claude Semal en Arno.  Die film tôogde het vakantieleven van simpele, êerder marginoale menschen.
Thema's zyn: seks, bier, nietn doen en voetbol. 

## De camping zelve
Achter e hêle historie met den vroegern eigenoare Gerard Velle eit de camping in 2004 uutendelik moetn sluutn omda de camping olf 'n olf in de duunn stound.  In 2005 is hêel et gebied ipgekuust en ein ze der een natuurgebied van gemakt.

## Externe koppelienge
*Den film ''Camping Cosmos'' ip Imdb
*De productiemoatschappy
Aagje Vanwalleghem

thumb|Aagje Vanwalleghem
**Aagje Vanwalleghem**  (Brazilië, 24 oktober 1987) (vroeger: Ana Maria Pereira Da Silva) es een Belgische turnster. Z'es de beste Belgische vrouwelikke turnster in lange joarn.

Aagje Vanwalleghem es g'adopteerd gewist deur minsn uut Wevelgem. In 2000, ip dertienjoarige leeftyd wint ze eurnen êestn Belgischen titel (by de beloftn). In 2002 doe ze da over, moar nu by de senioorn. In 2003 mak ze eurnen entree ip de internationoale scène deurda ze eur platst vo 't weireldkampioenschap in Anaheim. In 2004 zorgt ze vo een unicum: z'es d' êeste Belgische die in de finoale gerakt ip het Olympisch turntoernôoi, woarda ze een 23ste plekke oalt. Vo die prestoatie eit ze begun 2005 de prys va 'Sportbelofte van 't joar' gekreegn. In 2005 eit ze brons gewounn ip het Europees kampioenschap (EK) ip de sprong. Moa 2005 wos ôok 't joar van de twyfel, 't plezier van 't trainn wos't er een bitje vanof en z'oat ollerlei klêne blessuurn. Da leiddege tot een ofzeggienge vo 't weireldkampioenschap van da joar en het EK va 2006.
1814

1811 - 1812 - 1813 - **1814** - 1815 - 1816 - 1817
't Joar **1814** is 't 14e joar in de 19e eeuwe volgenst de christelikke joartellienge.
## Gebeurtenissn
;december
*24 - Iengeland en de Verênigde Stoaten van Amerika sluutn de Vrede van Gent.  
## Geboorn
;november
*6 - Adolphe Sax, Woalschn uutviender van de saxofong
## Gestorvn
;april
*1 - Joseph de Ferraris, Ôostnryksche generoal en cartograaf, gekend van zyn Ferrariskoartn
1894

1891 - 1892 - 1893 - **1894** - 1895 - 1896 - 1897
't Joar **1894** is 't 94e joar in de 19e eeuwe volgenst de christelikke joartellienge.
## Gebeurtenissn
*Brouwery Bavik wordt ipgericht.
*Bouw van d'êeste piere van Blanknberge in Art Nouveaustyl. 't Bouwwerk is in oktober 1914 hêlegans ofgebrand deur de Duutschers (Êeste Weireldoorloge).
*28 juni - Lieven Gevaert (1868 -1935) richt in Mortsel de fabrieke Gevaert & Cie ip, e bedryf woa da fottoproductn gemakt wordn.
*Rudyard Kipling schryft *The Jungle Book*.
## Geboorn
*Eugène Callewaert, burgemêester van Lichtervelde 
;februoari
*14 - Albert Dejonghe, West-Vlamsche coureur
;september
*13 - J.B. Priestley, Iengelsche schryver

## Overleedn
*Ernst Slingeneyer, Vlamsche kunstschilder
;februoari
* 4 - Adolphe Sax, Woalschn uutviender van de saxofong
;juli
* 27 - Hendrik Pickery, West-Vlamschn beeldhouwer
4 september

**4 september** is de 247stn dag van 't joar (248stn dag in e schrikkeljoar) in de gregorioansche kalender. 't Volgn nog 118 doagn toet 't ende van 't joar.
## Geboorn
* 1965 - Marc Degryse
* 1969 - Louis Aliot

## Gestorvn
* 1907 - Edvard Grieg
* 1989 - Georges Simenon
1920

't Joar **1920** is 't 20e joar in de 20e eeuwe volgenst de christelikke joartellienge.
## Geboorn
;januoari
* 2 - Armand Pien
;meie
* 14 - Maurits Coppieters
* 18 - Paus Johannes Paulus II
* 23 - Cyriel Moeyaert
;oktober
* 21 - Willy Lustenhouwer
## Gestorvn
* Gustaaf Flamen
1922

1919 - 1920 - 1921 - **1922** - 1923 - 1924 - 1925
't Joar **1922** is 't 22e joar in de 20e eeuwe volgenst de christelikke joartellienge.
## Gebeurtenissn
## Geboorn
;meie
* 26 - Dré Poppe
;december
* 30 - Marc Sleen
## Gestorvn
;april
* 1 - Karel I, de latste keizer van Ôostnryk (34)
;juni
* 15 - Karel Cogge
;ogustus
* 22 - Michael Collins, Iersche revolutionair
;september
* 12 - Evariste Carpentier
;oktober
* 27 - Hugo Verriest
Beeldnstorm

thumb
De **beeldnstorm** was de bewegienge van de protestantn (mêestol calvinistn) die de katholieke kerken wilden zuveren deur de beelden, schilderyen en hêel den inboedl kort en klêne te sloan.  Die bewegienge is ountstoan in onze streken en eet em dorachter vôortgezet noa de reste van de Nederlandn.

De beeldnstorm begost up 10 ogustus 1566 deur 'n groep pelgrims uut Oundschote (nu in Frans-Vloandern) die in Stêenvôorde de Sint-Laurenskapelle bestormden achter dan ze geluusterd aan no de jounge predikant Sebastiaan Matte.  Drie dagen loter riept 'n zeekrn Jaak de Buijzere in z'n preke ip vor et Sint-Antoniuskloaster in Belle kort en klène te sloan. Dorachter begosten z'in Poperienge.  Den 15sten ogustus was't den tour voe de reste van West-Vloandern, en up 20 ogustus Antwerpn.  Dor aan ze gewacht toeda prins Willem van Oranje (toune nog trouw an de keunink van Spanje), de stad verloatn aad.  In Gent, up 22 ogustus, en de beeldnstormers ’t mêeste ambras gemakt.

Vanuut Antwerpn eet de beeldnstorm em toun verspreid noar Amsterdam, Breda, Den Bosch, Middelburg, Utrecht en Delft.
1840

1837 - 1838 - 1839 - **1840** - 1841 - 1842 - 1843
't Joar **1840** is 't 40e joar in de 19e eeuwe volgenst de christelikke joartellienge.
## Gebeurtenissn
;oktober
*7 - Keunienk Willem I van de Nederlandn doet ofstand va de troôn en verlaot 't land.
## Geboorn
;april
*17 - Leopold Konkelberge
;juni
*2 - Thomas Hardy
*3 - Eugène Van Oye
;november
*12 - Auguste Rodin
*25 - Hugo Verriest

## Gestorvn
25 november

**25 november** is den 329stn dag van 't joar (330stn dag in e schrikkeljoar) in de Gregorioansche kalender. Der volgn nog 36 doagn toet 't ende van 't joar.
## Geboorn
* 1840 - Hugo Verriest, West-Vlamsche paster en schryver

## Gestorvn
* 1880 - Edmond Van Herendael, Vlamsche schryver en tekstdichter
1856

1853 - 1854 - 1855 - **1856** - 1857 - 1858 - 1859
't Joar **1856** is 't 56e joar in de 19e eeuwe volgenst de christelikke joartellienge.
## Geboorn
;april
* 10 - Poater Lievens
;meie
* 6 - Sigmund Freud
* 17 - Alfons Mervillie
;oktober
* 27 - Albrecht Rodenbach
;december
* 20 - Reginald Blomfield
## Gestorvn
1880

1877 - 1878 - 1879 - **1880** - 1881 - 1882 - 1883
't Joar **1880** is 't 80e joar in de 19e eeuwe volgenst de christelikke joartellienge.
## Gebeurtenissn
[thumb|Vierienge van 't 50-joarig bestoan van België in [Brussel. Plechtige openienge van de nationale exposiesje.]]
* 27 januoari - Thomas Edison krygt e patent ip zyn uutviendienge van e betere gloeilampe.
* 12 meie - In België verkloart de nationale homologoasjecommisje da vrouwn nie meugn geweigerd wordn ip den universiteit.
* 16 juni - Vierienge van 't 50-joarig bestoan van België in Brussel.
* 3 juli - Thomas Edison richt 't tydschrift *Science* ip.
* 1 ogustus - Noar anleidienge van 't 50-joarig bestoan van België wordt in 't Paleis vo Schône Kunstn in Brussel een exposiesje g'opend over Belgische kunst van 1830 toet 1880.
* ogustus - Vo de reloasjes met d' Hollanders nie te schoadn, beslist de Belgische regerienge van de septemberfêestn of te schaffn. Binst de septemberfêestn wierd ieder joar de Belgische Revoluusje gevierd van 23 toet 26 september, de doagn dan ze 't Hollands leger versloegn.
## Geboorn
;april
* 4 - Georg von Trapp, Ôostnryksche zanger 
;juli
* 5 - Jan Kubelík, Tsjechische violist en compositeur
;ogustus
* 31 - Wilhelmina, keuniginne van de Nederlandn
;september
* 17 - Desire Emile Inghelbrecht, Fransche compositeur en dirigent
## Gestorvn
;januoari
* 30 - Paul Devaux, West-Vlamsche pollitieker
;februoari
* 16 - Jean-Pierre Cluysenaar, Belgischn architect
;moarte
* 17 - Hubert Dolez, Belgische polletieker
;april
* 28 - Louis Dubois, Belgische landschapschilder
;meie
* 8 - Gustave Flaubert, Fransche schryver
* 13 - Lieven de Winne, Vlamsche kunstschilder
;juni
* 12 - Edouard Huberti, Belgische landschapschilder
* 23 - Albrecht Rodenbach, West-Vlamsche schryver en dichter
;juli
* 19 - Jules Vanderstichelen, Belgische pollitieker
;oktober
* 5 - Jacques Offenbach, Duuts-Fransche compositeur en cellist
;november
* 25 - Edmond Van Herendael, Vlamsche schryver en tekstdichter
Zoetenoaie

**Zoetenoaie** (Nederlands: *Zoutenaaie*) is e kleen dorpsje in West-Vloandern en e deelgemeente van de stad Veurne. Zoetenoaie is lange 't kleenste gemeentje van België gewist, me moa 39 inweuners.

Zoetenoaie was een onafhankelike gemeente toet 1971, besteurd deur nen eigen burgemeester en gemêenteroad. De 17sten april 1971 is Zoetenoaie by Veurne gevoegd. De bevolkienge is nog achteruutgelopen, toe minder da 20 inweuners in 't begin van den 21sten eeuw ip een ippervlak van 2,07&nbsp;km².

Zoetenoaie et gin echt dorpscentrum en sichtend de Fransche Revoluusje ôok gin kerke nie mè.

In Zoetenoaie zyn der nog stikkn van den oede zeedyk te viendn, e bewys dat 't in de vroege middeleeuwn an de zee lag.

Ofbeeldienge:Centrum Zoutenaaie.JPG|'t "Dorpscentrum" van Zoetenoaie
Ofbeeldienge:Zoutenaaie - Gedenkmuur 2.jpg|Gedenkmeur, ter erinnerienge an de vroegere Oenze-Lieve-Vrouwekerke

## Externe koppelienge
*Erfgoed Zoetenoaie
Caroline Van den Berghe

**Caroline Van den Berghe** (De Panne) es een nieuwslezeresse en journaliste by de VRT. 

Caroline Van den Berghe es begonn by de radio, êest by Radio Beach in Nieuwpôort, ton by Radio 2 West-Vloandern. O d'eur contract ofgelôopn wos, es ze by een Kortryks persagentschap begunn weirken, woar da ze ountdekt es deur WTV. Z'es doa 5 joar gebleevn vôorda ze de stap zette noa de nationoale TV by de VRT. In't begun dee ze reportages voo Ter Zake en het nieuws. Stillekesan begost ze eur toe te spitsn ip gerechtelik nieuws. By het verslag van de zoake Dutroux stound ze ip de êeste reke, woardeure da ze redelik bekend gekoomn es. Vanof 2005 legt ze eur toe ip Koppen justitie.
1871

1868 - 1869 - 1870 - **1871** - 1872 - 1873 - 1874
't Joar **1871** is 't 71e joar in de 19e eeuwe volgenst de christelikke joartellienge.
## Geboorn
;oktober
* 3 - Stijn Streuvels
## Gestorvn
10 oktober

**10 oktober** is den 283stn dag van 't joar (284stn in e schrikkeljoar) in de gregorioansche kalender. 't Volgn nog 82 doagn toet 't ende van 't joar.
## Geboorn
* 1332 - Charles II van Navarra
* 1730 - Pieter Pepers
* 1963 - Piet De Praitere
* 1972 - Joke Devynck
Brugse vlagge

thumb|left|Wap'rende Brugsche Vlagge
Beschryvinge van de **[[Brugge|Brugsche]] vlagge** volgenst de heraldische regels:

Gedwarsbolkt in acht stikken van zilver en keel, 'n klimmenden leeuw van azeur, getoengd en genageld van keel, met 'n ‘olsband van goud met doran 'n kruustje van goud en gekroand van goud.

Officièl sedert den 1sten juli 1986
10 april

## Geboorn
* 1856 - Poater Lievens
* 1966 - Lieven Boeve
* 1982 - Chyler Leigh

## Gestorvn
* 879 - Lodewyk den Hakkeloare
* 947 - Hugo van Arles
* 1966 - Henri Van Lerberghe
1893

1890 - 1891 - 1892 - **1893** - 1894 - 1895 - 1896
't Joar **1893** is 't 93e joar in de 19e eeuwe volgenst de christelikke joartellienge.
## Geboorn
* Willem Van Hecke
## Gestorvn
;november
* 7 - Poater Lievens
Brugse Mettn

thumb|<center>De Brugse Metten. Taferêel 1 van de Koffer van Oxford.
Den 18ste meie 1302 woaren der de **Brugse Mettn** in Brugge. De Bruggeliengen kwamen in ipstand tegen de Fransche keunink en vermôordegen dien nacht 1500 Fransmans en Lelioars. Da was d' aanleidinge vo de Guldnspoornslag ip 11 juli in Kortryk.

## Inleidienge

In 't vôorjoar van 1302 begost héél Vloanderen stilan in ipstand te kommen tegen de Fransche keunink Filips den Schoonn.  Den tweeden april kwâmen de Gentsche ambachten in ipstand tegen de pôorters die mosten vluchten in ’t Gravensteen.

Begin meie was Willem van Gullik, kleenzeune van Gwyde van Dampierre, de Vlamsche Graaf die nog oltyd in Vrankryk gevangn zat, in Brugge angekommen woar dat ie em 't ope sloeg mè Pieter de Coninck, anvoerder van de Brugse ipstandeliengen.  Ze goungen éést no Sysêle en Moale.  E groeptjie ounder leidinge van Jan Breydel en den tempelier Willem van Boenhem veroverdege ’t kasteel van Moale en slachtege ’t Frans garnizoen die do laag volledig of.

Da begost de Fransche keunink ollemolle zwoar ip z'n sistèm te werken en dorom liet ie in heel Vrankryk iedereen iproepen vor e leger te maken, ounder de leidinge van Robert II van Artois.
Oundertussen trok de Fransche landvoogd, Jacques de Châtillon, met e leger van 800 man gepanserd peirdevolk en 300 man voetvolk no Brugge.  De Bruggeliengen wieren benouwd en begosten met em t’ ounderandelen en kosten azo bekommen dan de tegenstanders van de keunink de stad mochten verloaten.  

## Den 18ste meie 1302
In den vroegen uchtend van den  18ste meie 1302 droungen de dié die den dag tervôoren Brugge verloatn aan de stad were binnen.  Ze wieren doby g'olpen deur de simpatiesanten die achtergebleven woaren.  Overol in de stad wieren de Fransche en under supporters angevollen en vermôord, dikkers binst dan ze nog in under bedde lagen.  Wien dat er under wachtwoord ‘Schild en Vriend’ nie kostege uutspreken, wierd zounder pardong de kele overgesneen.  Ol te goare wieren d'r oast 1500 Fransmans en Lelioars (name vo de keuningsgezinde partye) uutgemôord.  Jacques de Châtillon kostege mo zuuste uut de stad vluchten.

Vo de Bruggeliengen was ’t zo kloar of pompewoater da de Fransche keunink zo'n vernederinge nie oungestraft gieng loaten.  Dorom brochten ze een leger ip de been, da wier angevuld mè ridders en milities van andere delen van Vloandern, woarmee dan ze den elfsten van juli in de Guldnspoornslag 't Franse leger versloegen.

## De name Brugse Mettn

De name **Brugse Mettn** un en ze mo in de 19ste êeuwe uutgevounden (ip 't voorbild van de ‘Sicilioanse Vespers’ ols wanneer da de Fransche in 1282 in Palermo uutgemoard wieren).  De schryvers van den tyd zelve spraken van de ‘Goeie Vrydag’ van Brugge.

## Schild en Vriend?
D'r is nie lange geleen nog een andere theorie ipgedookn vo 't wachtwôord "Schild en Vriend". Sommigte bewèren dat dat eigentlik most zyn: *'s Gilden vriend* (vriend van de gilde).

## Externe koppelienge
*  Uutleg over de Koffer van Oxford
* De Koffer van Oxford deur A.G. Pauwels
1302

1299 - 1300 - 1301 - **1302** - 1303 - 1304 - 1305
't Joar **1302** was e geweun joar die begost ip e moandag in de Julioansche kalender,  
## Gebeurtenissn
thumb|Guldnspoornslag ip de Groeningekouter by Kortryk
* 27 januoari - Dante Alighieri wordt verbannen uyt Firenze.
* moarte - De lieboards (groafgezinde) in Gent kommen in ipstand tegen belastingverhogingen, en de lelioards (Fransgezinde) worden uyt de stad gezet.
* 18 meie - Brugse Mettn: Bruggelingen richten e slachtinge an ounder soldoaten van 't Frans garnizoen en de lelioards. Leiders zyn de wever Pieter de Coninck en de beenhouwer Jan Breydel.
*11 juli - Guldnspoornslag: By Kortryk wordt e Frans ridderleger verslegen deur e Vlams burgerleger.
* 14 november - In de bul *Unam Sanctam* stelt paus Bonifatius VIII dat de kerkelike macht helegans boven de weireldlike macht stoat.
## Geboorn
* 7 december - Azzo Visconti, here van Milaan 
* Johan V van Brandenburg-Salzwedel, Duytschen edelman
* Otto I van Hachberg-Sausenberg, Duytschen edelman
## Gestorven
* 9 moarte - Richard FitzAlan (35), Ingelschen edelman
* 2 meie - Blanche van Artois, vrouwe van Hendrik I van Navarra
* 11 juli (Guldensporenslag):
** Godfried van Broabant, Broabantschen edelman
** Jacques de Châtillon, Fransche gouverneur van Vloanderen
** Robert II van Artois (51), Franschen edelman
** Pierre Flote - Fransche jurist en kanselier van Vrankryk ounder keunink Filips IV
* 17 november - Gertrudis van Helfta of Gertrudis de Grote, Duytsche benedictynsche nunne
* 13 december - Adolf II van Waldeck, prinsbisschop van Luyk 
* 26 december - Waldemar I, keunink van Zweden
17 meie

**17 meie** is den 137stn dag van 't joar (138stn dag in e schrikkeljoar) in de Gregorioansche kalender. Der volgn nog 228 doagn toet 't ende van 't joar.

## Gebeurtenissn
* 1302 - Châtillon trekt Brugge binn voo de ipstand nere te sloan, de vôoroavend van de Brugse Mettn

## Geboorn
* 1856 - Alfons Mervillie, West-Vlamsche paster, componist, dichter
* 1961 - Enya, Iersche zangeresse
* 1982 - Tony Parker, Franschn basketter
* 1987 - Edvald Boasson Hagen, Noorsche coureur

## Gestorvn
* 1510 - Sandro Botticelli, Italioansche kunstschilder
Raoul Servais

thumb|Raoul Servais vor êen van zyn schilderien (2014)
**Raoul Servais** (Ostende, 1 meie 1928) es ne têkenfilmmoaker. Je weunt nu in Leffienge. J' es ofgestudeerd an de Keunienklikke academie vo Schône Kunstn in Gent, woar dat ie loater in zyn leevn een richtienge 'Animoatiefilm' gestart eit (1963). 

## Animoatietechniekn
Noast têkenfilms moakn, wos 't ie ôok bezig me 't ountwikkeln van nieuwe animoatietechniekn. Zô eit ie ounder andere een techniek *Servaisgrafie* ountwikkeld woarmee da je echte beeldn koste mingn me getêkende beeldn. J' eit ôok veel pryzn gewounn in zyn leevn. Der es een verênigienge ipgericht ter êre van Raoul Servais: **het Fonds Raoul Servais**.

## Filmografie
*1959 - Havenlichten, zyn debuut
*1963 - De Valse Noot
*1963 - Omleidinge november
*1966 - Chromophobia
*1968 - Sirene
*1969 - Goldframe
*1970 - To Speak or Not to Speak
*1971 - Operation X-70
*1973 - Pegasus
*1979 - Harpya
*1982 - Die Schöne Gefangene
*1994 - Taxandria
*1997 - Nachtvlinders
*2001 - Atraksion
*2005 - Winter Days

## Zyn belangrykste pryzn
J' eit in zyn leevn mêer dan 50 filmpryzn gewonn. De belangrykste zyn:
* 1966 - Grôte prys vo de Korte film vo *Chromophobia* ip 't Internationoal Filmfestival va Venetië. Doarnoast eit ie nog elf andre pryzn gekreegn vo die film.
* 1971 - Grôte prys van de Jury vo *Operation X-70* ip 't Internationoal Filmfestival va Cannes 
* 1979 - Goudn palm in Cannes vo *Harpya*

## Externe koppelienge
*Het Raoul Servais Fonds